10. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 54111/548/12151 της 14/19 Οκτ.  1963 (ΦΕΚ Β΄ 461) Περί τροποποιήσεως ορίου ηλικίας δια τον διορισμόν προσώπου εις θέσιν Δ/ντού Ξ.Ε.Ε. Έχοντες υπ’ όψιν: 1)Τον Α.Ν. της 12.6.1935 «περί συστάσεως Οργανισμού Πανελληνίου Ενώσεως Τουριστικών Ξενοδοχείων» ως ούτος τροποποιηθείς ισχύει. 2)Το άρθρ.10 παρ.2α του Νόμ. 3076/54 «περί τροποποιήσεως και συμπληρώσεως του Α.Ν. 1671/51 περί Υπουργικού Συμβουλίου. 3)Την υπ’ αριθ. 48015/21.5.10.60 εγκύκλιον ημών. 4)Την υπό του Διοικητικού Συμβουλίου του Ξ.Ε.Ε. ληφθείσαν απόφασιν κατά την συνεδρίασιν αυτού υπ’ αριθ. 81/21.8.63. 5)Σχετικήν πρότασιν του εν θέματι Επιμελητηρίου υπ’ αριθ. 72914/2.9.63, αποφασίζομεν: Εγκρίνομεν την τροποποίησιν του ορίου ηλικίας δια τον διορισμόν εις την θέσιν Δ/ντού του Επιμελητηρίου κατ’ εξαίρεσιν προσώπου υπερβάντος το 35ον έτος της ηλικίας του και μέχρι ηλικίας 45 ετών. 